















z 23. apríla 2026, 


ktorým sa dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov

Národná rada Slovenskej republiky sa uzniesla na tomto zákone:


Čl. I 

Zákon Národnej rady Slovenskej republiky č. 152/1995 Z. z. o potravinách v znení zákona Národnej rady Slovenskej republiky č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z., zákona č. 42/2013 Z. z., zákona č. 36/2014 Z. z., zákona č. 101/2014 Z. z., zákona č. 30/2015 Z. z., zákona č. 376/2016 Z. z., zákona č. 91/2019 Z. z., zákona č. 303/2019 Z. z., zákona č. 478/2019 Z. z., zákona č. 198/2020 Z. z., zákona č. 69/2021 Z. z., zákona č. 83/2021 Z. z., zákona č. 211/2022 Z. z., zákona č. 257/2022 Z. z.,  zákona č. 251/2024 Z. z. a zákona č. 307/2025 Z.z. sa dopĺňa takto:

1. § 2 sa dopĺňa písmenom f), ktoré znie:
„f) potravinou obsahujúcou zložku z hmyzu potravina, ktorá obsahuje jedlý hmyz, jeho časti alebo produkty z hmyzu povolené Európskou komisiou a zaradené do únijného zoznamu povolených nových potravín podľa osobitného predpisu8ab).“.

2. V § 6 sa odsek 4 dopĺňa písmenom e), ktoré znie: 
„e) označiť potravinu obsahujúcu zložku z hmyzu pri jej ponuke spotrebiteľovi tak, aby bolo v kodifikovanej podobe štátneho jazyka uvedené, že potravina obsahuje zložku z hmyzu.“.

3. Za § 9b sa vkladá § 9c, ktorý vrátane nadpisu znie:

„§ 9c
Osobitné požiadavky na potraviny obsahujúce zložku z hmyzu
(1) Potravina obsahujúca zložku z hmyzu sa pri umiestňovaní na trh umiestňuje na samostatnom predajnom mieste oddelenom od ostatných potravín. Predajné miesto podľa prvej vety musí byť viditeľne a čitateľne označené tak, aby bolo zrejmé, že ide o potravinu obsahujúcu zložku z hmyzu.
(2) Každý kto uvádza na trh potraviny obsahujúce zložku z hmyzu prostredníctvom predaja na diaľku, je povinný spotrebiteľovi poskytnúť informáciu o prítomnosti tejto zložky spolu s názvom potraviny.
(3) Ak sa potravina obsahujúca zložku z hmyzu uvádza na trh prostredníctvom automatu, musí byť viditeľne a čitateľne označená tak, aby bolo zrejmé, že ide o potravinu obsahujúcu zložku z hmyzu.
(4) Ak sa hotový pokrm alebo jedlo, ktoré obsahuje potravinu obsahujúcu zložku z hmyzu, ponúka v zariadení spoločného stravovania, prevádzkovateľ je povinný zabezpečiť, aby bola informácia o prítomnosti tejto zložky spotrebiteľovi poskytnutá pred jej podaním.“.

4. V § 28 sa odsek 2 dopĺňa písmenami r) až u), ktoré znejú:
„r) neumiestni potravinu obsahujúcu zložku z hmyzu na samostatné predajné miesto podľa § 9c ods. 1,
s) pri predaji na diaľku neposkytne informáciu o prítomnosti zložky z hmyzu spolu s názvom potraviny podľa § 9c ods. 2,
t) pri predaji prostredníctvom automatu pred kúpou neposkytne informáciu o prítomnosti zložky z hmyzu podľa § 9c ods. 3, 
u) neinformuje spotrebiteľa o prítomnosti zložky z hmyzu pri ponuke hotového pokrmu alebo jedla podľa § 9c ods. 4.“.

Čl. II

Zákon č. 467/2002 Z. z. o výrobe a uvádzaní liehu na trh v znení zákona č. 211/2003 Z. z., zákona č. 105/2004 Z. z., zákona č. 556/2004 Z. z., zákona č. 279/2008 Z. z., zákona č. 474/2009 Z. z., zákona č. 91/2016 Z. z., zákona č. 177/2018 Z. z., zákona č. 290/2018 Z. z. a zákona č. 511/2021 Z. z. sa mení a dopĺňa takto:

[bookmark: _Hlk211247436][bookmark: _Hlk211247449]1. V § 10 ods. 1 písm. c) sa slová „ods. 1 alebo 2“ nahrádzajú slovami „ods. 2 alebo ods. 3“.

[bookmark: _Hlk211247477]2. V § 10 ods. 8 prvej vete sa na konci pripája bodkočiarka a slová „ministerstvo postupuje rovnako aj vtedy, ak fyzická osoba doručí ministerstvu oznámenie po uplynutí lehoty podľa odseku 6.“.

[bookmark: _Hlk211247696][bookmark: _Hlk211247701]3. V § 10 ods. 10 písm. b), ods. 11 písm. c) a ods. 13a ods. 2 písm. b) sa slová „ods. 1 alebo ods. 2“ nahrádzajú slovami „ods. 2 alebo ods. 3“.

4. V § 13a sa pred odsek 1 vkladá nový odsek 1, ktorý znie: 
[bookmark: _Hlk211247785]„(1) Priestupku sa dopustí fyzická osoba, ktorá neoznámi ministerstvu nadobudnutie destilačného zariadenia v lehote podľa § 10 ods. 6 alebo § 15c.“.

Doterajšie odseky 1 až 4 sa označujú ako odseky 2 až 5.

5. V § 13a odsek 4 znie: 
[bookmark: _Hlk211247917]„(4) Ministerstvo uloží za priestupok podľa
a) odseku 1 alebo odseku 3 pokutu od 100 eur do 3 000 eur,
b) odseku 2 pokutu od 500 eur do 3 000 eur.“.

6. Za § 15b sa vkladá § 15c, ktorý vrátane nadpisu znie: 

„§ 15c
Prechodné ustanovenie k úprave účinnej od 1. septembra 2026
Fyzická osoba, ktorá do 31. augusta 2026 neoznámila ministerstvu nadobudnutie destilačného zariadenia v lehote podľa § 10 ods. 6 a nie je zapísaná v evidencii podľa § 10 ods. 7, je povinná oznámiť ministerstvu nadobudnutie destilačného zariadenia do 31. decembra 2026.“.

Čl. III

Tento zákon nadobúda účinnosť 1. septembra 2026.










prezident  Slovenskej republiky










predseda Národnej rady Slovenskej republiky











predseda vlády Slovenskej republiky

